Minu esimesed mälestused lähevad tagasi 1914. aasta augustisse. Ühel pealelõunal sõitsid vanemad Kärneritele külla. Rupsi teel sõitis  meie ees paar meest töövankril. Üks nendest oli püsti, vehkis kätega ja laulis mingit laulu. Esimene maailmasõda oli alanud. Mobilisatsioon oli välja kuulutatud. Meeste meeleolu oli sellest mõjutatud. Küllap meelerahuks lauldi ja karjuti.